Alexander episcopus etc... dilectis filiis magistro, prioribus et fratribus [ordinis Predicatorum] salutem etc... Meritis religionis vestre inducimur, ut que digne positis, ad exauditionis gratiam admittamus. Exhibita siquidem nobis vestra petitio continebat quod nonnulli archiepiscopi, episcopi et prelati ac rectores ecclesiarum et alii clerici, indulgentiis ac privilegiis, vobis ab apostolica sede concessis minime deferentes, interdum in vos, contra eorum tenores, interdicti, suspensionis et excommunicationis sententias promulgare presumunt, super quo apostolice provisionis remedium implorastis. Nos itaque vestris supplicationibus inclinati, omnes sententias quas dicti archiepiscopi et prelati, rectores et clerici in vos seu aliquem aut loca vestra seu quoscumque alios occasione vestri taliter contra indulta, vobis et ordini vestro a prefate sede concessa, in posterum ferre presumpserint, quod ad personas vestras et loca irritas decernimus et inanes, quo ad alios vero, in quos occasione vestri eas ferri contingerit, censemus penitus irritandas. Nulli ergo etc... constitutionis. Datum Anagnie [II] nonas martii. – anno sexto.